Diari Oficial de la Generalitat Valenciana


Sumari del DOGV 6810, del 04-07-2012 (2012/6654)

RESOLUCIÓ de 29 de juny de 2012, de la Conselleria d'Educació, Formació i Ocupació per la qual es modifica parcialment la Resolució de 22 de febrer de 2012, referida a canvis en el catàleg d'unitats, llocs de treball docent, denominació i altres aspectes, de determinats centres docents públics d'Educació Infantil, Educació Primària i Educació Especial, de titularitat de la Generalitat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6810

Data del DOGV
:   04-07-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/6654


Data del document
:   29-06-2012

Organisme emissor
:   Conselleria d'Educació, Formació i Ocupació

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 29 de juny de 2012, de la Conselleria d'Educació, Formació i Ocupació per la qual es modifica parcialment la Resolució de 22 de febrer de 2012, referida a canvis en el catàleg d'unitats, llocs de treball docent, denominació i altres aspectes, de determinats centres docents públics d'Educació Infantil, Educació Primària i Educació Especial, de titularitat de la Generalitat. [2012/6654]
Les ordes de 21 de gener de 1997 (DOGV de 28.01.1997) i de 17 de març de 2000 (DOGV de 28.03.2000), de la Conselleria de Cultura, Educació i Ciència, van actualitzar, respectivament, el catàleg d'unitats i el de llocs de treball docent de tots els centres públics d'Educació Infantil, Educació Primària i Educació Especial, que configuraven la xarxa pública de centres de titularitat de la Generalitat Valenciana.
El Decret 233/1997, de 2 de setembre (DOGV de 08.09.1997) del Govern Valencià, va aprovar el vigent Reglament Orgànic i Funcional de les escoles d'Educació Infantil i dels col·legis d'Educació Primària. De conformitat amb allò que establix l'article primer, la Conselleria de Cultura, Educació i Ciència pot crear o suprimir unitats, així com modificar la xarxa de centres existents en funció de la planificació de les ensenyances. De la mateixa manera, i d'acord amb allò que establix l'article quart, pot modificar la denominació específica dels centres.
L'Orde de 10 de gener de 1997 (DOGV de 24.01.1997), de la Conselleria de Cultura, Educació i Ciència, establix les plantilles tipus de les escoles d'Educació Infantil i col·legis d'Educació Primària públics, de titularitat de la Generalitat Valenciana, i determina els llocs de treball docent que corresponen als centres dels nivells assenyalats, en funció del seu nombre d'unitats.
La Resolució de 22 de febrer de 2012 (DOCV de 13.03.2012), de la Conselleria d'Educació, Formació i Ocupació ha modificat el catàleg d'unitats, el de llocs de treball docent, la denominació i altres aspectes, de determinats centres docents públics d'Educació Infantil, Educació Primària i Educació especial, de titularitat de la Generalitat, la qual establix en l'apartat sext que els seus efectes s'entendran referits a partir del començament del curs escolar 2012-13. Atés que en la seua publicació s'han detectat errors en l'annex i que posteriorment, a més, han sorgit necessitats d'atenció recomanable, s'ha revisat l'expedient i es considera necessari introduir-hi certes modificacions.
El Reial Decret Llei 14/2012, de 20 d'abril (B.O.E de 21.04.2012), de racionalització del gasto públic en l'àmbit educatiu arreplega la possibilitat d'ampliar fins a un 20 per 100 el nombre màxim d'alumnes establit en l'article 157.1.A de la Llei Orgànica 2/2006, de 3 de maig, d'Educació, per a l'educació primària i secundària obligatòria.
El Decret 73/2012, de 18 de maig (DOCV de 21.05.2012), determina les condicions d'aplicació del Reial Decret Llei 14/2012 en la Comunitat Valenciana.
L'Orde 19/2012, de 21 de maig (DOCV de 22.05.2012), de la Conselleria d'Educació, Formació i Ocupació, determina les condicions d'aplicació del Reial Decret Llei 14/2012, establint en els seus articles 3 i 4 el nombre màxim d'alumnes per unitat en segon cicle d'Educació Infantil i Primària.
Vistos els expedients i analitzades les propostes efectuades per les direccions territorials d'Educació d'Alacant, Castelló i València; i acreditat que s'han realitzat els tràmits de conformitat amb el que establixen les disposicions legals vigents.
Vista la proposta de la Direcció General de Centres Docents i la Subsecretaria de data 29 de juny de 2012 i de conformitat amb esta.
Fent ús de les atribucions que em conferix l'article 28 de la Llei 5/1983, de 30 de desembre, del Consell, resolc:
Primer
Es modifica parcialment l'annex de la Resolució de 22 de febrer de 2012, de la consellera d'Educació, Formació i Ocupació, per la qual es modifica el catàleg d'unitats, el de llocs de treball docent, la denominació i altres aspectes, de determinats centres docents públics d'Educació Infantil, Educació Primària i Educació Especial, de titularitat de la Generalitat, de la manera següent:
- Els catàlegs d'unitats i/o llocs de treball docent, així com la denominació i altres aspectes dels centres que, estant indicats en l'annex de la Resolució de 22 de febrer de 2012, figuren en l'annex I de la present resolució, queden modificats de conformitat amb el que en este s'especifica.
- Els catàlegs d'unitats i/o llocs de treball docent, així com la denominació i altres aspectes dels centres que, no estant indicats en l'annex de la Resolució de 22 de febrer de 2012, figuren en l'annex II de la present resolució, hauran de considerar-se inclosos en aquell, i queden modificats en la mesura que este especifica.
Segon
La present resolució s'inscriurà en el Registre de Centres Docents no Universitaris de la Comunitat Valenciana.
Tercer
Esta resolució produirà efectes a partir del dia del començament del curs 2012-13.
Quart
En aplicació del que establix l'article 74.3 de la Llei 7/1985, de 2 d'abril, Reguladora de les Bases del Règim Local, no se suprimix el lloc de treball de l'especialitat de llengua estrangera: anglés, del Col·legi d'Educació Infantil i Primària de Tuéjar, mentres el seu ocupant mantinga la seua condició de membre de la Corporació local d'esta localitat.
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, la present resolució, que posa fi a la via administrativa, podrà ser recorreguda potestativament en reposició o bé cabrà plantejar directament un recurs contenciós administratiu en els terminis i davant dels òrgans que s'indiquen a continuació:
El recurs de reposició haurà d'interposar-se davant de la consellera d'Educació, Formació i Ocupació, en el termini d'un mes a comptar de l'endemà de la seua publicació.
El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de la seua publicació.
València, 29 de juny de 2012. La consellera d'Educació, Formació i Ocupació: María José Catalá Verdet.